text: Bilist alvorligt kvæstet efter kollision nær Kruså
  06 juni 2019 kl. 12.58
  To personbiler er stødt frontalt sammen på landevej i Sønderjylland. En person har fået svære kvæstelser.
  Opdatering 17.25: De pårørende til den alvorligt kvæstede bilist, en 47-årig kvinde, er blevet underettet, oplyser Syd- og Sønderjyllands Politi til TV2.dk. Politiet oplyser, at kvinden formentlig overlever.
  En bilist er torsdag middag kommet alvorligt til skade i en trafikulykke på Sønderborgvej ved Hønsnap nord for Kruså.
  Det oplyser Syd- og Sønderjyllands Politi.
  
  Ved ulykken stødte to personbiler frontalt sammen.
  
   - Vi arbejder stadig på stedet, siger vagtchef ved Syd- og Sønderjyllands Politi Bjørn Pedersen klokken 13.
   Politiet modtog anmeldelsen klokken 12.18.
  KLIK og se mere tv på localeyes.dk
  
  
   Årsagen til ulykken kendes endnu ikke.
  
   - En bilinspektør er tilkaldt for at undersøge ulykkesstedet, siger vagtchefen.
  
   Politiet vil ikke oplyse, hvor mange personer der var involveret i sammenstødet, og om flere er kommet til skade.
   De pårørende til den svært kvæstede bilist er endnu ikke underrettet.
  
   Sønderborgvej er blevet spærret for al trafik mellem Frueskovvej og Mosevej/Kelstrupskovvej på grund af ulykken.
  